**שִׁיר הַמַּעֲלוֹת לְדָוִד הִנֵּה מַה טּוֹב וּמַה נָּעִים שֶׁבֶת אַחִים גַּם יָחַד** (תהלים קלג,א)

שבת החמ"ד היא הזדמנות מיוחדת של "שבת אחים גם יחד". היא מאפשרת עיסוק

במטרות חזון החמ"ד ובנושאים שהם בליבת העשייה בבתי החינוך של החמ"ד מתוך

נחת רוח ותחושת רוממות רוח השמורה לשבת המלכה.

לפניכם חוברת המאגדת חומרים שונים – רעיונות לפרשת השבוע, שירים וניגונים,

חידות, הפעלות לתנועות הנוער ועוד. אתם מוזמנים לבחור את החומרים המתאימים לכם מתוך שלל

החומרים והרעיונות ולעשות בהם שימוש באירועי שבת חמ"ד.

|  |
| --- |
|  |
|  |  |

cid:image009.png@01D39383.456FF3C0רצוי ומומלץ לשלב את מועצת תלמידי הקהל למען ציון בכל היבטיה של שבת חמ"ד –

בבחירת הפעילויות, בהכנות לקראת השבת ובהובלת הפעילויות עצמן.

בברכת שבת שלום, שתהיה חמ"ד של שבת!

שושי שפיגל, מפקחת ארצית חינוך חברתי מינהל חברה ונוער חמ"ד

יעל קופרשטוק וריעות גוטמן, מרכז הדרכה ארצי מינהל חברה ונוער חמ"ד

**חמ"ד**

ב[חוק חינוך ממלכתי](https://he.wikipedia.org/wiki/%D7%97%D7%95%D7%A7_%D7%97%D7%99%D7%A0%D7%95%D7%9A_%D7%9E%D7%9E%D7%9C%D7%9B%D7%AA%D7%99) התשי"ג-1953 נכתב: "**חינוך ממלכתי דתי** פירושו - חינוך ממלכתי, אלא שמוסדותיו הם דתיים לפי אורח חייהם, תכנית לימודיהם, מוריהם ומפקחיהם, ובהם מחנכים לחיי תורה ומצוות על פי המסורת הדתית וברוח הציונות הדתית".

**מטרות החינוך הממלכתי דתי, מתוך חזון החמ"ד:**

**בין אדם לעצמו:** חינוך למידות טובות ושאיפה לצמיחה מתמדת ולמצוינות בכל תחומי החיים.

**בין אדם לאלוקיו:** חינוך לאמונה בקב"ה, לאהבת ה', ליראת שמים ולחיי תורה ומצוות.

**בין אדם לזולתו:** חינוך להכרת מעלת האדם, הנברא בצלם אלוקים, ולדבקות בכלל הגדול של "[ואהבת לרעך כמוך](https://he.wikipedia.org/wiki/%D7%95%D7%90%D7%94%D7%91%D7%AA_%D7%9C%D7%A8%D7%A2%D7%9A_%D7%9B%D7%9E%D7%95%D7%9A)" ובמצוות הנובעות ממנו.

**בין אדם לעמו:** חינוך לאהבת כלל ישראל, מתוך אחריות אישית ומעורבות חברתית.

**בין אדם לארצו ולמדינתו:** חינוך לאהבת הארץ, להכרה בערכה הרוחני, הלאומי וההיסטורי של מדינת ישראל, לאחריות לעתיד המדינה ולנכונות לפעוללמענה.

**בחמ"ד כ-2900 גני ילדים, כ-430 בתי ספר יסודיים וכ-360 בתי ספר על יסודיים.**

**הפעלה לתנועות וארגוני הנוער לשבת חמ"ד**

**ציונות דתית בשבילי היא...**

**(עובד מתוך החוברת "בנתיבי הציונות הדתית")**

**מטרות:**

1. להביא למודעות המשתתפים שהציונות הדתית מאופיינת במגוון דעות ובהבדלי דגשים.
2. לברר את המכנה המשותף למגוון הקולות והדעות בקרב הציונות הדתית.
3. לבחון את האתגרים של הציונות הדתית בעת הזאת.

**אוכלוסיית היעד:** כיתות ז'-י"ב.

**משך ההפעלה:** 45 דקות.

**עזרים:** 1. מעטפות כמספר המשתתפים

2. דף מקורות + כרטיס משימה קבוצתית

**מהלך ההפעלה :**

**שלב א' – במליאה**

המנחה יערוך סבב בו יבקש מן המשתתפים להשלים את ההיגד: " ציונות דתית בשבילי היא..."

**שלב ב' – קבוצתי**

המליאה תחולק לקבוצות בנות 5-4 משתתפים.

כל קבוצה תקבל כרטיס משימה קבוצתית.

**כרטיס משימה קבוצתית**

לפניכם התייחסויות של מספר אישים למושג ציונות דתית.

אנשי המקף – הוא הכינוי שאני נוקט כדי לתאר את חייהם התודעתיים הרגשיים והמעשיים של אנשי הציבור הדתי לאומי.

המקף הוא המקף הידוע המחבר בין קודש-לחול , בין דת-לציונות, בין תורה-לעבודה...

(ברק כהן)

אני מייחס חשיבות יתירה למאמציה של הציונות הדתית ליצור קהילות חברתיות מגובשות בערים, במושבים, בקיבוצים ובהתנחלויות ברחבי ישראל, מאופיינות באחווה עמוקה בין כל חברי הציבור, בסולידריות ובערבות הדדית ומהווה אנטיתזה לתהליכי האינדיווידואליזציה המאפיינים מגזרים שלמים בחברה הישראלית.

(ד"ר חגי חריף, אוניברסיטת בר אילן)

הדרך הדתית לאומית קמה עם שיבת ציון ותקופת הגאולה, שבה עם ישראל חוזר לארצו ובונה בה את מדינתו, והיא נועדה לאנשים גדולים ורציניים מאוד שאינם רק מוסרים נפשם ללימוד תורה וקיום מצוות, אלא שמתוך מסירות נפש לתורה ומצוות באמת ובלי פשרות קשורים יותר לאומה ולתקופה בה אנו נמצאים, ומתוך תורה, בונים את הארץ ופועלים לכך שהצבא, הפוליטיקה, התקשורת וכו' כולם ינוהלו על פי תורה. תורה כזו היא גדולה יותר, שלמה יותר ובעצם מטרת עם ישראל.

("חברים מקשיבים")

האומנם יש כיום חזון אחד משותף לכלל חברי הציונות הדתית? מי קובע אותו? ובאם יש תתי-חזונות ודגשים שונים, האם ניתן למצוא מכנה משותף רחב, שסביבו נוכל להתאחד כולנו, למרות הבדלי הדגשים? הרי מגוון הדעות בציונות הדתית גדול וגדל כל העת: החל בסדר משאלות "קלות" של מיקוד תרומתנו בעת הזאת (גרעינים לעיירות פיתוח, או חיזוק ההתיישבות?) והמשך בשאלות הכבדות יותר (בין היתר, בנוגע ליחס למדינה ולחוקיה, היחס למודרנה, והאפשרות לקיים דו-שיח משמעותי עם תכניה). כמדומני שעל כתפי התנועה מוטלת משימה מורכבת במינה. עליה לחנך למכנה משותף רחב, המקובל על קבוצות שונות בתוך הציונות הדתית.

(יונה גודמן)

ובתווך, כרגיל, הציונות הדתית. בו זמנית אוחזת גם בזה וגם בזה, ובו זמנית פוסחת על שני הסעיפים ... מנסה לחיות עם רגל אחת במרחבי המערב ועם רגל שנייה במעמקי התורה, עם אינטרנט מחד ועם דף יומי מאידך, עם ניסיון לאחד את יפיפיותו של יפת עם אוהלי שם.

( אבי רט)

הציונות הדתית באה לעולם כדי להוות מודל מלא של תורה ועולם. המשפט הידוע ארץ ישראל לעם ישראל על פי תורת ישראל, המהווה בסיס יסודי במשנתה, מבטא זאת יותר מכל...

המינוח "ארץ ישראל" נתבאר בציונות הדתית גם כקשור קשר בל יינתק לדרכים בהן יש לחיות בארץ ישראל. אין מדובר בארץ וירטואלית בלבד, כי אם בארץ שיש בה התיישבות וחקלאות, כלכלה ובריאות, תרבות ושמירת הסביבה, וכל אלה מכונסים יחד תחת כותרתה של מדינת ישראל.

(הרב יובל שרלו)

על פי הקטע שקיבלתם:

* + מה הדגש המרכזי המאפיין את הציונות הדתית?
  + האם אתם מסכימים עם אפיון הציונות הדתית כפי שהוא מופיע בקטע? מדוע?
  + כיצד הייתם אתם בוחרים לאפיין את הציונות הדתית?

היערכו להצגת הדברים במליאה.

**שלב ג' – במליאה**

דיווח הקבוצות.

**שאלות לדיון:**

1. יש הטוענים כי הציונות הדתית היא המגזר הכי לא מוגדר. נסו להסביר: מה כוונתם? האם אתם מסכימים איתם?
2. "אני סבור שהציונות הדתית כיום היא שם משפחה. בתוך המשפחה הזו יש הרבה קבוצות השונות מאוד זו מזו... ובלבד שנדע לשמור על המכנה המשותף שלנו" (הרב חיים נבון).  
   למה לדעתכם התכוון הרב נבון באמרו שהציונות דתית היא שם משפחה?
3. מהו, לדעתכם, המכנה המשותף שעשוי להכיל את מגוון הדעות והקולות של הציונות הדתית, למרות הבדלי הדגשים? פרטו.
4. מה הם, לדעתכם, האתגרים המרכזיים של הציונות הדתית לאור ריבוי הקולות והגוונים?